title: 2005/494/EZ: Odluka Komisije od 8. srpnja 2005. o izmjeni Odluke 2005/363/EZ o mjerama za zaštitu zdravlja životinja protiv afričke svinjske kuge na Sardiniji, Italija (priopćena pod brojem dokumenta C(2005) 2110)  Tekst značajan za EGP

text:
               03/Sv. 43

               HR

               Službeni list Europske unije

               34

         32005D0494

               L 182/26

               SLUŽBENI LIST EUROPSKE UNIJE

         ODLUKA KOMISIJE
   od 8. srpnja 2005.
   o izmjeni Odluke 2005/363/EZ o mjerama za zaštitu zdravlja životinja protiv afričke svinjske kuge na Sardiniji, Italija
   (priopćena pod brojem dokumenta C(2005) 2110)
   (Tekst značajan za EGP)
   (2005/494/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (3), a posebno njezin članak 4. stavak 3.,
   budući da:

               (1)

               Odluka Komisije 2005/363/EZ od 2. svibnja 2005. o mjerama za zaštitu zdravlja životinja protiv afričke svinjske kuge na Sardiniji u Italiji (4), donesena je radi prisutnosti afričke svinjske kuge u provinciji Nuoro i dijelu provincije Sassari na Sardiniji.

               (2)

               Italija je obavijestila Komisiju o nedavnom razvoju te bolesti u provincijama Sassari i Oristano na Sardiniji.

               (3)

               Područja Sardinije koja su navedena u točki (b) podtočki i. članka 5. stavka 2. Odluke 2005/363/EZ i koja su isključena iz odstupanja predviđenog ovim člankom kojim se talijanskim vlastima odobrava isporuka svinjskog mesa pod određenim okolnostima, trebalo bi prema tome proširiti na provinciju Oristano i općine Calangianus, Sant’Antonio di Gallura i Telti u provinciji Sassari.

               (4)

               Sukladno tome trebalo bi izmijeniti Odluku 2005/363/EZ.

               (5)

               Mjere utvrđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 2005/363/EZ zamjenjuje se Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 8. srpnja 2005.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.; ispravljena verzija u SL L 195, 2.6.2004., str. 12.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 18, 23.1.2003., str. 11.

      (4)  SL L 118, 5.5.2005., str. 39.

      PRILOG

            „PRILOG I.

               Područja Sardinije iz točke (b) podtočke i. članka 5. stavka 2.

                        (a)

                        U provinciji Nuoro: cijelo područje.

                        (b)

                        U provinciji Sassari: područje općina Alà dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Buddusò, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolò, Nule, Pattada, Siligo, Thiesi, Torralba, Calangianus, Sant’Antonio di Gallura, Telti.

                        (c)

                        U provinciji Oristano: cijelo područje.”


Odluka Komisije od 08/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8085 - AEA / SCAN GLOBAL LOGISTICS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 92/438/EEZ: Odluka Vijeća od 13. srpnja 1992. o informatizaciji postupaka veterinarskog uvoza (projekt Shift), o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ

text:
               03/Sv. 58

               HR

               Službeni list Europske unije

               21

         31992D0438

               L 243/27

               SLUŽBENI LIST EUROPSKE UNIJE

         ODLUKA VIJEĆA
   od 13. srpnja 1992.
   o informatizaciji postupaka veterinarskog uvoza (projekt Shift), o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ
   (92/438/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je od donošenja Odluke Vijeća 88/192/EEZ od 28. ožujka 1988. o sustavu zdravstvene kontrole uvoza iz trećih zemalja na graničnim inspekcijskim postajama (projekt Shift) (2) učinjen značajan napredak na usklađenju u području veterinarstva;
   budući posebno da je Vijeće donijelo Direktivu 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (3), Direktivu 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja (4) i Direktivu 91/628/EEZ od 19. studenoga 1991. o zaštiti životinja tijekom prijevoza (5);
   budući da je u svjetlu povoljnog trenda usklađivanja u području veterinarstva primjereno propisati nove odredbe o informatizaciji postupaka veterinarskog uvoza i stoga staviti izvan snage Odluku 88/192/EEZ;
   budući da te nove odredbe moraju pomoći u zaštiti javnog zdravlja i zdravlja životinja istodobno dopuštajući postizanje unutarnjeg tržišta za životinje i proizvode životinjskog podrijetla;
   budući da su te nove odredbe to više neophodne s obzirom da se pregled na unutarnjim granicama više neće obavljati;
   budući da informatizacija postupaka veterinarskog uvoza mora osigurati djelotvoran način službenom veterinaru koji odbija pošiljku na graničnoj inspekcijskoj postaji da proslijedi relevantne podatke kao i baze podataka koji navode uvjete uvoza i uvoz životinja i proizvoda životinjskog podrijetla;
   budući da bi direktive 90/675/EEZ, 91/496/EEZ i 91/628/EEZ trebalo sukladno tome izmijeniti;
   budući da bi u Odluku Vijeća 90/424/EEZ od 26. lipnja 1990. trebalo unijeti odredbu o troškovima u području veterinarstva (6) kako bi Zajednica financijski doprinijela provedbi novih mjera koje se odnose na informatizaciju postupaka veterinarskog uvoza;
   budući da bi Komisiji trebalo povjeriti zadaću donošenja potrebnih provedbenih propisa,
   DONIJELO JE OVU ODLUKU:
   Članak 1.
   1.   Informatizacija postupaka veterinarskog uvoza obuhvaća:

               —

               postupak prenošenja relevantnih podataka u slučaju kada službeni veterinar na graničnoj inspekcijskoj postaji preusmjeri pošiljku,

               —

               organizaciju i upravljanje bazama podataka koje obuhvaćaju uvjete uvoza Zajednice za životinje i proizvode,

               —

               organizaciju i upravljanje bazama podataka koje obuhvaćaju uvoz životinja i proizvoda u Zajednicu;

         2.   Informatizacija podataka navedena u stavku 1. udovoljava sadašnjim međunarodnim normama.
   Članak 2.
   Za potrebe ove Odluke, definicije iz direktiva 90/675/EEZ, 91/496/EEZ i 91/628/EEZ primjenjuju se prema potrebi.
   Članak 3.
   1.   Postupak davanja podataka iz prve alineje članka 1. stavka 1. obuhvaća granične inspekcijske postaje, središnja tijela država članica i Komisiju.
   2.   Postupak davanja podataka iz prve alineje članka 1. stavka 1. funkcionira kao što je utvrđeno u Prilogu I.
   Članak 4.
   1.   Baze podataka iz druge alineje članka 1. sadrže sve detalje o zahtjevima za uvoz životinja i proizvoda u Zajednicu, naročito podatke o popisima odobrenih trećih zemalja, odobrenim objektima, usvojenim zaštitnim mjerama i odobrenim primjercima certifikata.
   2.   Baze podataka iz druge alineje članka 1. stavka 1. organiziraju se i njima se upravlja kako je utvrđeno u Prilogu II.
   Članak 5.
   1.   Baze podataka iz treće alineje članka 1. stavka 1. sadrže potpune podatke o svakoj pošiljci životinja ili proizvoda koji se unose u Zajednicu, a posebno obuhvaćaju uvjete prijevoza životinja kako je utvrđeno u poglavlju III. Direktive 91/628/EEZ i ishodu pregleda obavljenih sukladno direktivama 90/675/EEZ i 91/496/EEZ.
   2.   Baze podataka iz treće alineje članka 1. organiziraju se i njima se upravlja kako je utvrđeno u Prilogu III.
   Članak 6.
   Oprema koja se koristi na graničnim inspekcijskim postajama može, za potrebe ove Odluke, biti ona navedena u članku 2. stavku 2. Odluke Komisije 91/398/EEZ od 19. srpnja 1991. o računalnoj mreži koja povezuje veterinarska tijela (Animo) (7).
   Članak 7.
   Odluka 88/192/EEZ ovime se stavlja izvan snage.
   Članak 8.
   Direktiva 90/675/EEZ se ovime izmjenjuje kako slijedi:

               1.

               sljedeća alineja dodaje se članku 4. stavku 1.:

                           „—

                           da nikakav znak odbijanja pošiljke nije dan tijekom postupka navedenog u prvoj alineji članka 1. Odluke Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift). (8).

                  (8)  SL L 243, 25.8.1992., str. 27.”"

               2.

               članku 8. stavku 2. dodaje se sljedeće:

                           „(d)

                           konzultirati baze podataka navedene u drugoj alineji članka 1. Odluke 92/438/EEZ.”

               3.

               sljedeća rečenica dodaje se članku 9. stavku 2. točki iii.:
               „On će osigurati da se izvrše sva ažuriranja baza podataka označena u trećoj alineji članka 1. Odluke 92/438/EEZ.”

               4.

               prva alineja u članku 11. stavku 4. zamjenjuje se s:

                           „—

                           korištenjem računalne mreže koja povezuje veterinarska tijela (Animo), daje službenom veterinaru u inspekcijskoj postaji mjesta odredišta obavijest o prolasku proizvoda i o njihovom vjerojatnom datumu prispijeća,”.

               5.

               sljedeća rečenica dodaje se članku 11. stavku 4. točki (b):
               „U takvim slučajevima, nadležno tijela obavješćuje se putem računalne mreže koja povezuje veterinarska tijela (Animo).”

               6.

               u članku 16. stavku 1. točki (a) prva alineja zamjenjuje se s:

                           „—

                           aktivirati postupak davanja podataka predviđen u prvoj alineji članka 1. Odluke 92/438/EEZ,”.

               7.

               u članku 16. stavku 1. točki (a) treća alineja se briše.

               8.

               članak 16. stavak 5. zamjenjuje se sljedećim:
               „5.   Primjenjuju se odredbe Odluke 92/438/EEZ.”

         Članak 9.
   Direktiva 91/496/EEZ se ovime izmjenjuje kako slijedi:

               1.

               sljedeća alineja dodaje se članku 4. stavku 1.:

                           „—

                           da nikakav znak odbijanja pošiljke nije dan tijekom postupka navedenog u prvoj alineji članka 1. Odluke Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift). (9)

                  (9)  SL L 243, 25.8.1992., str. 27.”"

               2.

               u članku 4. stavku 2. dodaje se sljedeći drugi podstavak:
               „Pregled mora biti obavljen nakon poziva na baze podataka navedene u drugoj alineji članka 1. Odluke 92/438/EEZ.”

               3.

               u članku 6. stavku 2. dodaje se sljedeća rečenica:
               „službeni veterinar osigurava da je obavljeno potpuno ažuriranje baza podataka označeno u trećoj alineji članka 1. Odluke 92/438/EEZ.”

               4.

               u članku 9. stavku 1. točki (d) riječi „iz drugog podstavka članka 12. stavka 4.” zamjenjuju se s „iz članka 20. Direktive 90/425/EEZ”.

               5.

               u članku 12. stavku 1. točki (c) prva alineja zamjenjuje se sljedećom:

                           „—

                           aktivirati postupak davanja podataka iz prve alineje članka 1. Odluke 92/438/EEZ.”

               6.

               u članku 12. stavku 1. točki (c) briše se treća alineja.

               7.

               članak 12. stavak 4. zamjenjuje se sljedećim:
               „4.   Primjenjuju se odredbe Odluke 92/438/EEZ.”

               8.

               u prvom podstavku članka 30. stavka 2. riječi „u drugom podstavku” se brišu.

         Članak 10.
   Sljedeći stavak dodaje se članku 11. Direktive 91/628/EEZ:

      „5.   Primjenjuju se odredbe Odluke Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift). (10).

   Članak 11.
   Sljedeći članak dodaje se Odluci 90/424/EEZ:

      „Članak 37a.
      1.   Za informatizaciju postupaka veterinarskog uvoza navedenih u Odluci 92/438/EEZ može se osigurati financijska pomoć Zajednice.
      2.   Organizacijska rješenja za financiranje prema stavku 1. i razina doprinosa Zajednice utvrđuje se sukladno postupku utvrđenom u članku 41. (11)

   Članak 12.
   Pravila potrebna za primjenu ove Odluke donose se, prema potrebi, sukladno postupku utvrđenom u članku 13.
   Članak 13.
   1.   Komisiji pomaže Stalni veterinarski odbor ustanovljen Odlukom 68/361/EEZ (12), u nastavku „Odbor”.
   2.   Kad se primjenjuje postupak utvrđen ovim člankom, predmeti se bez odlaganja dostavljaju Odboru po njegovu predsjedniku, na njegovu vlastitu inicijativu ili na zahtjev predstavnika države članice.
   3.   Predstavnik Komisije podnosi nacrt mjera koje treba usvojiti. Odbor donosi mišljenje o tim mjerama unutar roka koji može utvrditi predsjedavajući prema žurnosti predmeta. Mišljenja se donose većinom od 54 glasa, pri čemu se glasovi država članica ponderiraju sukladno članku 148. stavku 2. Ugovora. Predsjedavajući ne glasuje.

               4.

                           (a)

                           Komisija donosi mjere i provodi ih čim postanu sukladne mišljenju Odbora.

                           (b)

                           Kad one nisu sukladne mišljenju Odbora ili ako nije donijeto mišljenje, Komisija ih bez odlaganja predlaže Vijeću na usvajanje. Vijeće usvaja mjere kvalificiranom većinom.
                           Ako u roku od tri mjeseca od dana kada mu je dostavljen prijedlog Vijeće nije usvojilo nikakve mjere, Komisija usvaja predložene mjere i odmah ih primjenjuje.

         Članak 14.
   Odredbe ove Odluke revidiraju se prije 1. srpnja 1995., kako bi se uzeo u obzir tehnološki razvoj i kako bi se poduzela neophodna poboljšanja posebno u smislu razvoja koji već može biti zabilježen u najnaprednijim državama članicama.
   Članak 15.
   Ova je Odluka upućena državama članicama.

      Sastavljeno u Bruxellesu 13. srpnja 1992.

            Za Vijeće

            Predsjednik

         J. GUMMER

      (1)  Mišljenje doneseno 10. srpnja 1991. (još nije objavljeno u Službenom listu).

      (2)  SL L 89, 6.4.1988., str. 32.

      (3)  SL L 373, 31.12.1990., str. 1. Direktiva izmijenjena Direktivom 91/496/EEZ (SL L 268, 24.9.1991., str. 56.).

      (4)  SL L 268, 24.9.1991., str. 56.; Direktiva izmijenjena Direktivom 91/628/EEZ (SL L 340, 12.12.1991., str. 17.).

      (5)  SL L 340, 11.12.1991., str. 17.

      (6)  SL L 224, 18.8.1990., str. 19. Odluka kako je zadnje izmijenjena Uredbom (EEZ) br. 3763/91 (SL L 356, 24.12.1991., str. 1.).

      (7)  SL L 221, 9.8.1991., str. 30.

      (12)  SL L 255, 18.10.1968., str. 23.
   PRILOG I.

               1.

               Temeljno načelo sustava je da svako relevantno tijelo (granična inspekcijska postaja; središnje tijelo države članice; Komisija) ima u svakom trenutku pristup računalno obrađenoj datoteci pošiljaka životinja ili proizvoda koji se ponovo otpremaju sukladno članku 12. stavku 1. točki (c) Direktive 91/496/EEZ ili članka 16. stavka 1. točke (a) Direktive 90/675/EEZ.

               2.

               Ova datoteka se ažurira od strane nadležnih tijela država članica. Podaci se moraju žurno proslijediti putem javne mreže za razmjenu paketa podataka.

               3.

               Komisija je odgovorna za mrežu. Upravitelj se odabire i cjelokupna tehnička specifikacije mreže određuje sukladno postupku utvrđenom u članku 13. ove Odluke.

               4.

               Razlozi za ponovno otpremanje pošiljke unose se u datoteku. Pravila za primjenu ovog stavka usvajaju se sukladno postupku iz članka 13.

         PRILOG II.

               1.

               Komisija ustanovljuje bazu podataka zahtjeva Zajednice za uvoz živih životinja i proizvoda i čini istu dostupnom svakoj državi članici i svakoj graničnoj inspekcijskoj postaji.

               2.

               Svaka država članica ustanovljuje bazu podataka nacionalnih zahtjeva (koji nisu obuhvaćeni stavkom 1.) za uvoz živih životinja i proizvoda na njezino područje. Svaka će istu staviti na raspolaganje drugoj državi članici, Komisiji i svim graničnim inspekcijskim postajama Zajednice.

               3.

               Svaka država članica utvrđuje kakav pristup bazama podataka označenih u stavcima 1. i 2. trebaju imati njene granične inspekcijske postaje.

               4.

               Komisija je odgovorna za ažuriranje baze podataka označene u stavku 1. Države članice su pojedinačno odgovorne za ažuriranje baza podataka označenih u stavku 2.

               5.

               Tehnički uvjeti za usklađivanje baza podataka i za njihovo ažuriranje utvrđuju se sukladno postupku utvrđenim u članku 13.

         PRILOG III.

               1.

               Svaka država članica uspostavlja bazu podataka koja obuhvaća životinje i proizvode koji se unose na njezino područje.

               2.

               Svaka država članica dostavlja Komisiji, s učestalošću koja se određuje sukladno postupku utvrđenim u članku 13., podatke dobivene iz baza podataka označenih u stavku 1.

               3.

               Tehnički uvjeti za usklađivanje baza podataka i za prijenos podataka Komisiji određuju se sukladno postupku utvrđenom u članku 13.


title: 2007/407/EZ: Odluka Komisije od 12. lipnja 2007. o usklađenom praćenju otpornosti bakterija iz roda Salmonella kod peradi i svinja na antimikrobne pripravke (priopćeno pod brojem dokumenta C(2007) 2421)  Tekst značajan za EGP

text:
               03/Sv. 015

               HR

               Službeni list Europske unije

               206

         32007D0407

               L 153/26

               SLUŽBENI LIST EUROPSKE UNIJE

               12.06.2007.

      ODLUKA KOMISIJE

   od 12. lipnja 2007.
   o usklađenom praćenju otpornosti bakterija iz roda Salmonella kod peradi i svinja na antimikrobne pripravke
   (priopćeno pod brojem dokumenta C(2007) 2421)
   (Tekst značajan za EGP)
   (2007/407/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjeni Odluke Vijeća 90/424/EEZ i o stavljanju izvan snage Direktive Vijeća 92/117/EEZ (1), a posebno njezin članak 7. stavak 3.,
   budući da:

               (1)

               Sukladno Direktivi 2003/99/EZ, države članice osiguravaju da praćenje pruža usporedive podatke o pojavnosti antimikrobne otpornosti uzročnika zoonoza, kao i ostalih uzročnika ako oni predstavljaju opasnost za javno zdravlje.

               (2)

               Na radionici FAO-a/OIE-a/WHO-a o znanstvenoj procjeni uporabe antimikrobnih pripravaka na životinjama i antimikrobne otpornosti održanoj 2003. godine zaključeno je da postoje jasni dokazi štetnih posljedica za zdravlje ljudi zbog otpornih uzročnika koji su se razvili nakon uporabe antimikrobnih pripravaka na životinjama: pojačana učestalost infekcija, pojačana učestalost neuspjeha liječenja (u nekim slučajevima smrt) i povećana ozbiljnost infekcija, kako je primjerice dokumentirano kod humanih infekcija bakterijama iz roda Salmonella koje su otporne na fluorokinolonske lijekove. Postoje dokazi da količina i obrazac uporabe antimikrobnih pripravaka na životinjama utječu na pojavnost otpornih bakterija u životinja i hrani (Zajednička stručna radionica FAO-a/OIE-a/WHO-a, 2003.). Međutim, potrebno je istaknuti da je većina poteškoća u pogledu otpornosti bakterija u humanoj medicini uzrokovana uporabom i prekomjernom uporabom antimikrobnih pripravaka za liječenje i profilaksu ljudi (Europski parlament, listopad 2006.).

               (3)

               Europska agencija za sigurnost hrane (EFSA) u svojem „Zbirnom izvješću Zajednice o trendovima i izvorima zoonoza, uzročnicima zoonoza, antimikrobnoj otpornosti i izbijanju bolesti uzrokovanih hranom u Europskoj uniji u 2005. godini” (2) ukazuje na to da je relativno visok udio izolata iz roda Campylobacter i Salmonella iz životinja i hrane bio otporan na antimikrobne pripravke koji se uobičajeno koriste u liječenju bolesti ljudi. Infekcije prenosive hranom koje te rezistentne bakterije uzrokuju predstavljaju poseban rizik za ljude zbog mogućeg neuspjeha liječenja.

               (4)

               Znanstveni panel o biološkim opasnostima i znanstveni panel o zdravlju i dobrobiti životinja EFSA-e usvojio je Mišljenje o „Pregledu zbirnog izvješća Zajednice o trendovima i izvorima zoonoza, uzročnicima zoonoza i antimikrobnoj otpornosti u Europskoj uniji u 2004. godini” (3) tijekom zasjedanja 7. i 8. rujna 2006. Uzimajući u obzir ispitivanje antimikrobne otpornosti, Mišljenje ukazuje na važnost pružanja detaljnih informacija o serovaru bakterija iz roda Salmonella za svaki izolat te važnost usklađivanja ključnih točaka koje se primjenjuju za procjenu otpornosti i sastavljanje izvješća.

               (5)

               Radna skupina EFSA-e za prikupljanje podataka o zoonozama 20. veljače 2007. donijela je „Izvješće koje uključuje prijedlog za usklađenu shemu praćenja antimikrobne otpornosti bakterija iz roda Salmonella u kokoši (Gallus gallus), purana i svinja te Campylobacter jejuni i C. coli u tovnih pilića” (4). Izvješće daje preporuke za usklađenu shemu praćenja i usklađenu metodologiju za ispitivanje osjetljivosti na antimikrobne pripravke.

               (6)

               Zbog povećanog rizika za javno zdravstvo koje predstavlja antimikrobna otpornost i dokaza da uporaba antibiotika utječe na taj rizik, potrebno je u svim državama članicama provedbom članka 7. Direktive 2003/99/EZ prikupiti usporedive podatke o pojavnosti antimikrobne otpornosti kod uzročnika zoonoza u životinja. Ta se provedba treba temeljiti na prijedlogu Radne skupine EFSA-e, no ne smije dovoditi u pitanje buduća daljnja provedbena pravila.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet i područje primjene
   Ova Odluka utvrđuje detaljna pravila za praćenje otpornosti na antimikrobne pripravke u skladu s člankom 7. stavkom 3. i Prilogom II. dijelom B Direktive 2003/99/EZ koja se trebaju provesti u svim državama članicama. Ona obuhvaća bakterije iz roda Salmonella spp. kod kokoši (Gallus gallus), purana i svinja za klanje, ne dovodeći u pitanje dodatno praćenje antimikrobne otpornosti u skladu sa zahtjevima članka 7. stavka 1. Direktive 2003/99/EZ.
   Članak 2.
   Prikupljanje i analize izolata
   Prikupljanje izolata Salmonella spp. iz članka 1. i njihove analize provodi nadležno tijelo ili se one provode pod njegovim nadzorom u skladu s tehničkim specifikacijama određenim u Prilogu.
   Članak 3.
   Povjerljivost podataka
   Nacionalni zbirni podaci i nalazi analiza moraju se staviti na raspolaganje javnosti u obliku koji osigurava povjerljivost.
   Članak 4.
   Primjena
   Ova se Odluka primjenjuje od 1. siječnja 2008.
   Članak 5.
   Ova je Odluka upućena državama članicama.

      Sastavljeno u Bruxellesu 12. lipnja 2007.

            Za Komisiju

         Markos KYPRIANOU

            Član Komisije

      (1)  SL L 325, 12.12.2003., str. 31. Direktiva kako je izmijenjena Direktivom Vijeća 2006/104/EZ (SL L 363, 20.12.2006., str. 352.).

      (2)  The EFSA Journal (2006.), 94.

      (3)  The EFSA Journal (2006.), 403, str. 1. do 62.

      (4)  The EFSA Journal (2007.), 96, str. 1. do 46.
   PRILOG

      TEHNIČKE SPECIFIKACIJE IZ ČLANKA 2.

   1.   Podrijetlo izolata

   Izolati bakterija roda Salmonella prikupljeni putem programa nadzora i praćenja, određenih u skladu s člankom 5. Uredbe (EZ) br. 2160/2003 Europskog parlamenta i Vijeća (1) i/ili odlukama Komisije 2006/662/EZ (2), 2006/668/EZ (3), prikupljaju se za praćenje antimikrobne otpornosti u skladu s tablicom 1.

      Tablica 1.:

      Godine u kojima se određeni uzročnici zoonoza izdvojeni iz navedenih populacija životinja odabiru za ispitivanje antimikrobne otpornosti

               Godina

                  Svi serovarovi Salmonella

               Konzumne nesilice

               Tovni pilići

               Purani

               Svinje za klanje

               2007.

               X (4)

               X (5)

               2008.

               X

               2009.

               X

               X

               2010.

               X

               X

               X

               2011.

               X

               X

               X

               X

               2012.

               X

               X

               X

               X

         Za praćenje se ne smije uključiti više od jedan izolat po serovaru Salmonella iz iste epidemiološke jedinice po godini. Epidemiološka jedinica za konzumne nesilice, tovne piliće i purane je jato. Za svinje je epidemiološka jedinica gospodarstvo.
   2.   Broj izolata koji se testiraju

   Broj izolata bakterija roda Salmonella koji se trebaju uključiti u praćenje otpornosti po državi članici godišnje je 170 za svaku ispitivanu populaciju (tj. konzumne nesilice, tovne piliće, purane i svinje za klanje).
   U državama članicama u kojima je bilo koje godine iz programa praćenja ili nadzora dostupan niži broj izolata od ciljane veličine uzorka svi se ti izolati uključuju u praćenje antimikrobne otpornosti.
   U državama članicama u kojima je dostupan veći broj izolata uključuju se svi izolati ili reprezentativni nasumični izbor izolata koji je jednak ili veći od ciljane veličine uzorka.
   3.   Ispitivanje antimikrobne osjetljivosti

   Države članice ispituju barem antimikrobne pripravke koji su navedeni u tablici 2. koristeći zadane granične vrijednosti i odgovarajući raspon koncentracija za određivanje osjetljivosti bakterija roda Salmonella.
   Mora se koristiti metoda razrjeđenja u skladu s postupcima koje opisuje Europsko povjerenstvo za ispitivanje antimikrobne osjetljivosti (EUCAST) i Institut za kliničke i laboratorijske standarde (CLSI), prihvaćena kao međunarodna referentna metoda (standard ISO 20776-1:2006). Preporuča se fagotipiziranje odabranih izolata bakterija S. enteritidis i S. typhimurium.

   4.   Prikupljanje podataka i izvješćivanje

   Nalazi praćenja otpornosti bakterija na antimikrobne pripravke moraju biti obrađeni i prijavljeni u skladu s člankom 9. Direktive 2003/99/EZ u godišnjem izvješću o trendovima i izvorima zoonoza, uzročnika zoonoza i otpornosti bakterija na antimikrobne pripravke.
   Ne dovodeći u pitanje odredbe Priloga IV. Direktivi 2003/99/EZ, sljedeći podaci moraju biti prijavljeni za bakterije iz roda Salmonella u konzumnih nesilica, tovnih pilića, purana i svinja:

               —

               podrijetlo izolata, npr. osnovna studija, program kontrole, pasivno nadziranje,

               —

               broj izolata ispitanih na osjetljivost,

               —

               broj izolata kod kojih je utvrđena otpornost, po antimikrobnom pripravku, i

               —

               broj potpuno osjetljivih izolata i broj izolata otpornih na 1, 2, 3, 4 i više od 4 antimikrobna pripravka iz tablice 2.

      Tablica 2.:

      Antimikrobni pripravci na koje se moraju ispitati barem izolati bakterija roda Salmonella i granične vrijednosti koje se koriste za određivanje osjetljivosti

               Antimikrobni pripravak

               Granična vrijednost (mg/L) R >

                  Salmonella

               Cefotaksim

               0,5

               Naldiksična kiselina

               16

               Ciprofloksacin

               0,06

               Ampicilin

               4

               Tetraciklin

               8

               Kloramfenikol

               16

               Gentamicin

               2

               Streptomicin

               32

               Trimetoprim

               2

               Sulfonamidi

               256

      (1)  SL L 325, 12.12.2003., str. 1.

      (2)  SL L 272, 3.10.2006., str. 22.

      (3)  SL L 275, 6.10.2006., str. 51.

      (4)  Izolati iz uzoraka prikupljenih u 2007. i pohranjenih u skladu s odredbama Odluke 2006/662/EZ.

      (5)  Izolati iz uzoraka prikupljenih u 2007. i pohranjenih u skladu s odredbama Odluke 2006/668/EZ.


Odluka Komisije od 31/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7547 - VARO / GEKOL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 01/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7885 - BP EUROPA / RUHR OEL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/799/EZ: Odluka Komisije od 29. listopada 2009. o izmjeni Odluke 2002/994/EZ o određenim zaštitnim mjerama u vezi s proizvodima životinjskog podrijetla uvezenima iz Kine (priopćena pod brojem dokumenta C(2009) 8243)  Tekst značajan za EGP

text:
               03/Sv. 52

               HR

               Službeni list Europske unije

               176

         32009D0799

               L 285/42

               SLUŽBENI LIST EUROPSKE UNIJE

         ODLUKA KOMISIJE
   od 29. listopada 2009.
   o izmjeni Odluke 2002/994/EZ o određenim zaštitnim mjerama u vezi s proizvodima životinjskog podrijetla uvezenima iz Kine
   (priopćena pod brojem dokumenta C(2009) 8243)
   (Tekst značajan za EGP)
   (2009/799/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:

               (1)

               Odluka Komisije 2002/994/EZ od 20. prosinca 2002. o određenim zaštitnim mjerama u vezi s proizvodima životinjskog podrijetla uvezenima iz Kine (2), primjenjuje se na sve proizvode životinjskoga podrijetla uvezene iz Kine i namijenjene za prehranu ljudi ili za hranu za životinje.

               (2)

               U skladu s člankom 3. te Odluke, države članice moraju odobriti uvoz proizvoda navedenih u dijelu II. Priloga toj Odluci koje prati deklaracija kineskog nadležnog tijela u kojoj se navodi da je svaka pošiljka prije otpreme bila podvrgnuta kemijskom testu kako bi se osiguralo da dotični proizvodi ne predstavljaju opasnost za zdravlje ljudi. Taj test se mora provesti posebno s obzirom na otkrivanje prisutnosti kloramfetikola i nitrofurana i njegovih metabolita.

               (3)

               Odlukom Komisije 2008/772/EZ od 1. listopada 2008. o izmjeni Odluke 2004/432/EZ o odobrenju programa praćenja rezidua koje su dostavile treće zemlje u skladu s Direktivom Vijeća 96/23/EZ (3), izmijenjena je Odluka Komisije 2004/432/EZ (4), kako bi se uzeo u obzir program praćenja rezidua u jajima koja su namijenjena za izvoz u Zajednicu, a koji su dostavila kineska nadležna tijela.

               (4)

               Jaja i proizvodi od jaja trebali bi stoga biti uvršteni u popis proizvoda navedenih u dijelu II. Priloga Odluci 200/994/EZ i tu Odluku treba na odgovarajući način izmijeniti.

               (5)

               Odobrenje za uvoz jaja i proizvoda od jaja iz Kine u Zajednicu ne dovodi u pitanje druge sanitarne mjere usvojene radi zaštite javnog zdravlja i zdravlja životinja.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu II. Priloga Odluci 2002/994/EZ dodaje se sljedeća alineja:

               „—

               Jaja i proizvodi od jaja”

         Članak 2.
   Ova je Odluka upućena državama članicama.

      Sastavljeno u Bruxellesu 29. listopada 2009.

            Za Komisiju

         Androulla VASSILIOU

            Članica Komisije

      (1)  SL L 24, 30.1.1998., str. 9.

      (2)  SL L 348, 21.12.2002., str. 154.

      (3)  SL L 263, 2.10.2008., str. 20.

      (4)  SL L 154, 30.4.2004., str. 44.


title: 94/40/EZ: Odluka Komisije od 25. siječnja 1994. o popisu objekata u Zimbabveu odobrenih za uvoz mesnih proizvoda u Zajednicu

text:
               03/Sv. 029

               HR

               Službeni list Europske unije

               90

         31994D0040

               L 022/50

               SLUŽBENI LIST EUROPSKE UNIJE

               25.01.1994.

      ODLUKA KOMISIJE

   od 25. siječnja 1994.
   o popisu objekata u Zimbabveu odobrenih za uvoz mesnih proizvoda u Zajednicu
   (94/40/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom Vijeća (EEZ) br. 1601/92 (2), a posebno njezin članak 4. stavak 1.,
   budući da objekti u trećim zemljama ne mogu biti odobreni za izvoz svježeg mesa u Zajednicu ako ne ispunjavaju opće i posebne uvjete iz Direktive 72/462/EEZ;
   budući da je u skladu s člankom 4. stavkom 3. Direktive 72/462/EEZ Zimbabve dostavio podatke za jedan objekt odobren za izvoz u Zajednicu;
   budući da je inspekcijski pregled Zajednice na licu mjesta pokazao da su higijenski standardi u tom objektu zadovoljavajući te da se može stoga uvrstiti u prvi popis objekata iz kojih se može odobriti uvoz mesnih proizvoda;
   budući da uvoz mesnih proizvoda iz objekata s popisa u Prilogu ovoj Odluci i dalje podliježe već donesenim propisima, općim odredbama Ugovora, a posebno drugim veterinarskim propisima Zajednice posebno u pogledu zaštite zdravlja;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Objekt u Zimbabveu naveden u Prilogu ovim se odobrava za potrebe izvoza mesnih proizvoda u Zajednicu.
   2.   Uvoz iz ovog objekta i dalje podliježe drugdje određenim veterinarskim propisima Zajednice, a posebno onima u pogledu zaštite zdravlja.
   Članak 2.
   Ova je Odluka upućena državama članicama.

      Sastavljeno u Bruxellesu 25. siječnja 1994.

            Za Komisiju

         René STEICHEN

            Član Komisije

      (1)  SL L 302, 31.12.1972., str. 28.

      (2)  SL L 173, 27.6.1992., str. 13.
   PRILOG
   POPIS OBJEKATA

               Br. veterinarskog odobrenja

               Objekt

               Adresa

               7

               Cold Storage Commission
               Canning Branch

               Bulawayo, Matabeleland


title: 2006/574/EZ: Odluka Komisije od 18. kolovoza 2006. o izmjeni Odluke 2005/734/EZ u pogledu određenih dodatnih mjera za smanjenje rizika od širenja influence ptica (priopćena pod brojem dokumenta C(2006) 3702)  Tekst značajan za EGP

text:
               03/Sv. 62

               HR

               Službeni list Europske unije

               87

         32006D0574

               L 228/24

               SLUŽBENI LIST EUROPSKE UNIJE

         ODLUKA KOMISIJE
   od 18. kolovoza 2006.
   o izmjeni Odluke 2005/734/EZ u pogledu određenih dodatnih mjera za smanjenje rizika od širenja influence ptica
   (priopćena pod brojem dokumenta C(2006) 3702)
   (Tekst značajan za EGP)
   (2006/574/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   budući da:

               (1)

               Kako bi se smanjio rizik od unošenja jako patogene influence ptica koju uzrokuje tip A virusa influence podtip H5N1, preko divljih ptica na peradarske farme i druge prostore gdje se ptice drže u zatočeništvu, donesena je Odluka Komisije 2005/734/EZ od 19. listopada 2005. o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku (2).

               (2)

               Na temelju te Odluke, države članice trebaju odrediti pojedina gospodarstva na kojima se uzgaja perad ili druge ptice koje se drže u zatočeništvu i koja se, prema epidemiološkim i ornitološkim podacima, trebalo bi uzeti u obzir kao gospodarstva koja su posebno u riziku od širenja tipa A virusa influence ptica podtipa H5N1 preko divljih ptica.

               (3)

               S obzirom na razvoj trenutačne epidemiološke i ornitološke situacije u vezi s tom bolešću, trebalo bi osigurati redovito i stalno preispitivanje takvih rizika s ciljem prilagođavanja područja koja su posebno u riziku od širenja bolesti, kao i mjere koje se poduzimaju na tim područjima.

               (4)

               Na takvim područjima zabranjeno je korištenje ptica mamaca, osim u slučaju njihovog korištenja u okviru programa pretraživanja influence ptica u peradi i divljih ptica od strane država članica, kako je predviđeno Odlukom Komisije 2005/732/EZ od 17. listopada 2005. o odobravanju programa za provedbu pretraživanja influence ptica u peradi i divljih ptica od strane država članica tijekom 2005. te o utvrđivanju pravila za izvješćivanje i kvalificiranost za financijsko sudjelovanje Zajednice u troškovima provedbe tih programa (3).

               (5)

               Uzimajući u obzir najnovija iskustva te na temelju povoljnog rezultata procjene rizika za svaki pojedini slučaj, nadležnom tijelu trebalo bi dati mogućnost odobravanja daljnjih izuzeća od zabrane korištenja ptica mamaca pod uvjetom da su poduzete odgovarajuće biosigurnosne mjere.

               (6)

               Odluku 2005/734/EZ trebalo bi stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2005/734/EZ mijenja se kako slijedi:

               1.

               Članak 2.a zamjenjuje se sljedećim:
               „Članak 2.a
               Dodatne mjere za smanjenje rizika
               1.   Države članice osiguravaju zabranu sljedećih aktivnosti na područjima njihova državnog područja za koja je utvrđeno da su posebno u riziku od unosa influence ptica, u skladu s člankom 1. stavkom 1.:

                           (a)

                           držanje peradi na otvorenom, bez nepotrebnog odgađanja;

                           (b)

                           uporaba vanjskih spremnika vode za perad;

                           (c)

                           opskrba peradi vodom iz spremnika površinskih voda kojima imaju pristup divlje ptice;

                           (d)

                           uporaba peradi iz redova Anseriformes i Charadriiformes kao ptica mamaca tijekom lova na ptice.

                     2.   Države članice osiguravaju zabranu okupljanja peradi i drugih ptica na tržnicama, priredbama, izložbama i kulturnim događajima, uključujući letačka natjecanja ptica od jednog do drugog mjesta.”

               2.

               Umeću se sljedeći članci 2.b i 2.c:
               „Članak 2.b
               Izuzeća
               1.   Odstupajući od članka 2.a stavka 1., nadležno tijelo može odobriti sljedeće aktivnosti:

                           (a)

                           držanje peradi na otvorenom, pod uvjetom da se peradi hrana i voda daju u zatvorenom prostoru ili ispod nadstrešnice koja dovoljno otežava slijetanje divljih ptica i time sprečava kontakt divljih ptica s hranom ili vodom namijenjenom peradi;

                           (b)

                           uporabu vanjskih spremnika za vodu za određenu perad, ako su potrebni radi dobrobiti životinja i dovoljno su zaštićeni mrežom od divljih ptica vodarica;

                           (c)

                           opskrbu vodom iz spremnika površinskih voda kojima imaju pristup divlje ptice vodarice nakon obrade kojom se osigurava inaktivacija mogućeg virusa influence ptica;

                           (d)

                           korištenje ptica mamaca tijekom lova na ptice:

                                       i.

                                       od strane posjednika ptica mamaca koji su registrirani pri nadležnom tijelu, pod strogim nadzorom nadležnog tijela, za primamljivanje divljih ptica namijenjenih uzorkovanju u okviru programa pretraživanja influence ptica u peradi i divljih ptica od strane država članica, kako je predviđeno Odlukom 2005/732/EZ; ili

                                       ii.

                                       u skladu s primjerenim biosigurnosnim mjerama koje uključuju:

                                                   —

                                                   označivanje pojedinačnih ptica mamaca sustavom prstenovanja,

                                                   —

                                                   primjenu posebnog sustava nadziranja ptica mamaca,

                                                   —

                                                   vođenje evidencije i obavješćivanje o zdravstvenom statusu ptica mamaca i laboratorijsko pretraživanje na influencu ptica u slučaju uginuća takvih ptica te na kraju sezone lova na ptice,

                                                   —

                                                   strogo odvajanje ptica mamaca od domaće peradi i ostalih ptica koje se drže u zatočeništvu,

                                                   —

                                                   čišćenje i dezinfekciju prijevoznih sredstava i opreme korištene za prijevoz ptica mamaca i za putovanja u područja u kojima se postavljaju ptice mamci,

                                                   —

                                                   ograničenja i kontrolu kretanja ptica mamaca, posebno radi sprečavanja dodira s različitim otvorenim vodama,

                                                   —

                                                   izradu i provedbu ‚smjernica za dobru biosigurnosnu praksu’ u kojima su detaljno navedene mjere predviđene u prvih šest alineja,

                                                   —

                                                   provedbu sustava dojave podataka dobivenih primjenom mjera iz prve, druge i treće alineje.

                     2.   Odstupajući od članka 2.a stavka 2., nadležno tijelo može odobriti okupljanje peradi i drugih ptica koje se drže u zatočeništvu.
               Članak 2.c
               Uvjeti za odobrenje i njegovo naknadno praćenje
               1.   Države članice osiguravaju da se odobrenja u skladu s člankom 2.b dodjeljuju samo nakon povoljnog ishoda procjene rizika i pod uvjetom da su poduzete biosigurnosne mjere kako bi se izbjeglo moguće širenje influence ptica.
               2.   Prije odobravanja korištenja ptica mamaca u skladu s člankom 2.b stavkom 1. točkom (d) podtočkom ii., dotična država članica dostavlja Komisiji procjenu rizika uz podatke o biosigurnosnim mjerama koje se moraju uvesti radi osiguravanja odgovarajuće provedbe toga članka.
               3.   Države članice koje odobravaju izuzeća u skladu s člankom 2.b stavkom 1. točkom (d) podtočkom ii. dostavljaju Komisiji mjesečna izvješća o usvojenim biosigurnosnim mjerama.”

         Članak 2.
   Države članice odmah poduzimaju mjere potrebne za usklađivanje s ovom Odlukom te ih objavljuju. One o njima odmah obavješćuju Komisiju.
   Članak 3.
   Ova je Odluka upućena državama članicama.

      Sastavljeno u Bruxellesu 18. kolovoza 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (2)  SL L 274, 20.10.2005., str. 105. Odluka kako je zadnje izmijenjena Odlukom 2006/405/EZ (SL L 158, 10.6.2006., str. 14.).

      (3)  SL L 274, 20.10.2005., str. 95.


Odluka Komisije od 23/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7745 - FORTUM / LIETUVOS ENERGIJA / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)